钦定古今图书集成/理学汇编/学行典/第255卷 > 金时进
## 钦定古今图书集成/理学汇编/学行典/第255卷 > 金时进

按《休宁县志》：“金时进，字蒙泉，以诸生贡入太学。家故
丰，勇于为善，生业竟以消落，而时进处之坦如也。构
百城楼，藏书至富，然有假阅者，虽宋元刻不少吝。子
弟或请秘之，则曰：‘前贤著书，本冀行远，藏书者当体
斯意，奈何以善本故而反靳之，不使人得见耶？尝百
金买妾，妾到门见妾以白线束发，问之，妾告以父初’”
殁，棺衾无措，又豪家索债者盈门逼勒，母不得已，卖
女以偿，即立遣之归，身价绝不取偿。邑人争传其事。